## CONTRACTE DE SERVEIS DE LA DIPUTACIÓ DE BARCELONA RELATIU A LA REDACCIÓ DELS PLANS DE MOBILITAT URBANA SOSTENIBLE (PMUS) DEL CSA-2023, EN 9 LOTS

**Expedient núm.: 2022/24177**

**LOT 7**

## S’establirà un llindar mínim de 25 punts en el criteri de judici de valor (fase 1) per tal de continuar en el procés selectiu (fase 2).

**PRIMERA FASE**

## CRITERIS DE JUDICI DE VALOR fins a 45 punts

**Criteri 1. Anàlisi i propostes sobre la mobilitat a l’entorn dels centres escolars del municipi**

Per avaluar la idoneïtat de les ofertes en relació amb un dels apartats específics destacats que haurà de reunir el nou PMUS de Caldes de Montbui, els licitadors hauran de presentar una memòria amb un **anàlisi sobre la mobilitat a l’entorn dels centres educatius de primària i secundària de Caldes de Montbui i plantejar una estratègia de mobilitat de cara al futur amb l’objectiu de promoure una mobilitat més sostenible**.

La memòria a presentar haurà d’incloure una descripció de l’anàlisi escrita en un màxim de cinc (5) pàgines DIN A4 (cinc cares de full), amb font de lletra mida 11 punts com a mínim. Les pàgines que excedeixen aquestes condicions no seran tingudes en compte per a la puntuació d’aquest apartat.

Dins d’aquestes cinc pàgines, la memòria podrà incloure imatges (gràfiques, plànols, etc.). Els quadres de text de més d’una línia que s’incloguin en aquestes imatges hauran de tenir una font mida 11 punts com a mínim.

El contingut a desenvolupar en la memòria es pot estructurar de la manera que convingui millor a fi i efectes de que resulti entenedor, i, contempli com a mínim:

1. Caracterització de l’oferta de mobilitat a l’entorn dels centres escolars de Caldes de Montbui.
2. Caracterització de la demanda de mobilitat a l’entorn dels centres escolars de Caldes de Montbui.
3. Estratègia i principals propostes per a la promoure un model de mobilitat més sostenible a l’entorn dels centres educatius de Caldes de Montbui.

Per a la puntuació de la memòria, es valorarà la capacitat de tractar el tema de manera rellevant i contextualitzada, així com la seva coherència i qualitat de redacció, i l’emmarcament global amb la mobilitat del municipi i amb els sistemes de gestió supramunicipals fins a un màxim total de 45 punts desglossats de la manera següent:

|  |  |
| --- | --- |
| Idoneïtat de l’estructura de continguts i coherència amb l’objecte del contracte (PMUS) | fins a un màxim de 10 punts |
| Caracterització de l’oferta de mobilitat a l’entorn dels centres educatius de Caldes de Montbui | fins a un màxim de 10 punts |
| Caracterització de la demanda de mobilitat a l’entorn dels centres educatius de Caldes de Montbui. | fins a un màxim de 10 punts |
| Grau d’adequació de l’estratègia i principals propostes de mobilitat associades als centres educatius de Caldes de Montbui. | fins a un màxim de 15 punts |